**У свеце казак**

**Мэта:** пашырэнневедаў вучняў па тэме “Казкі”

**Задачы:** паглыбіць веды па тэме; развіваць уменне выказваць думкі на роднай мове, памяць; фарміраваць жаданне чытаць на роднай мове.

**1. Уступнае слова настаўніка:**

- Аднак з любімых вашых рэчаў, напэўна, кніга. Кнігі вам спачатку, калі вы былі яшчэ маленькімі, чыталі вашы мамы, таты, бабулі і дзядулі. Але потым вы выраслі, самі навучыліся чытаць і маглі абыходзіцца без дапамогі старэйшых. І самае першае, што вы чыталі, напэўна, гэта казка. Вось сёння да нас на свята завітала Чараўніца – казка. Давайце задаволім яе нашымі добрымі адказамі. Пачынаем!

Клас дзеліцца на 3 каманды, якім даюцца казачныя назвы.

Пытанні ўсіх конкурсаў дзеліцца на 3, каб кожная каманда мела права адказаць на тую колькасць пытанняў, як і іншыя 2 каманды.

Калі на пытанне, зададзенае пэўнай камандзе, не паступае адказаў, то іншыя каманды маюць права адказаць на яго, атрымліваючы пры гэтым і балы.

Кожны ўдзельнік, акрамя таго, што зарабляе балы для сваёй каманды, зарабляе іх для сябе, атрымлівае фішкі (па адной за кожны правільны адказ). Фішкі можна зрабіць з любога матэрыялу. Хто зарабіў іх больш, той у канцы свята атрымлівае асобны прыз.

**2. Конкурсы.**

* Сёння правядзём конкурсы на лепшага знаўца казак пра жывёл.

**1 конкурс**

Прапануюцца загадкі:

1. З людзьмі сябруе,

Хату вартуе,

Жыве пад ганкам

Хвост абаранкам. (Сабака)

1. Не згубіла,

А ўсё шукае,

Не хворая,

А ўсё крэхча. (Свіння)

3) Даўгавухі і касы,

Скача без аглядкі

Ад ваўка і ад лісы.

Хто знайшоў адгадку? (Заяц)

1. Начальнік не вялікі,

А доўга спаць не вяліць. (Певень)

5) Ён прысмакаў з’еў нямала,

А калі харчоў не стала,

Лапу смокчучы, заснуў,

Ледзьве не праспаў вясну. (Мядзведзь)

6)У вадзе купаўся,

Ды сухім застаўся. (Гусь)

* Вы добра адгадалі ўсе загадкі. А ці не заўважылі вы, што ўсе гэтыя жывёлы з яўляюцца

героямі ў беларускіх казках. Назавіце гэтыя казкі.

А зараз успомніце, якія яшч жывёлы сустракаюцца ў беларускіх казках (барсук, варона, мыш, верабей, воўк, дзяцел, індык, курачка, кот, леў, лісіца, баран, вавёрка, жаба, куніца, конь)

**2 конкурс**

Патрэбна з завязанымі вачыма намаляваць на дошцы жывёлу.

1 каманда – варону

2 каманда – ката

3 каманда – мыш

**3 конкурс**

Усім камандам раздаюцца карткі з назвамі герояў казак (кожнай камандзе - з некалькі казак). Трэба героям адной казкі сабрацца разам і назваць казку.

1 каманда:

- леў, воўк, конь; (“Леў і конь”)

- курачка, індык, гусак; (“Пшанічны каласок”)

2 каманда:

- мядзведзь, чалавек; (“Не сілай, а розумам”)

- кот , ліса, воўк, заяц, мядзведзь; (“Кот і ліса”)

3 каманда:

- сабака, воўк; (“Сабака і воўк”)

- верабей, мыш; (“Верабей і мыш”)

**4 конкурс**

Патрэбна па малюнках адгадаць, з якой казкі наступныя прадметы:

- каласок (“Пшанічны каласок”)

- морква (“Верабей і мыш”)

- певень (“Не сілай, а розумам”)

**5 конкурс**

“Самы лепшы казачнік”

Ад кожнай каманды казка.

**6 конкурс**

Трэба адгадаць, дзе адбываецца дзеянне казкі.

На дошцы напісана:

* хаце і лесе
* на двары
* на лузе
* у лесе

Дзеці выбіраюць з гэтых варазаў патрэбныя.

1) “Чаму барсук і лісіца ў норах жывуць” (у лесе)

2) “Пшанічны каласок” (на двары)

3) “Сабака і воўк” ( у хаце і лесе).

А потым наадварот:

- дзеянне якой казкі адбываецца на:

- лузе ( “Леў і воўк”, “Лёгкі хлеб”)

- у лесе, а потым каля возера ( “Зайчыкі”)

- спачатку ў хаце, потым на печцы і палацы ( “Кот Максім”)

**7 конкурс**

Пытанні па зместу казак.

1. Чаму 2 зайчыкі з казкі “Зайчыкі” вырашылі пайсці тапіцца?
2. Чаму яны не ўтапіліся?
3. Чаму калі конь з казкі “Леў і воўк” стукнуў капытом па каменю, то ўзвіліся іскры?
4. Герой якой казкі хацеў паспрабаваць хлеба, ды не зрабіў гэтага?
5. Чаму ў казцы “Не сілай а розумам” мядзведзь не захацеў барукацца з чалавекам ?
6. Чаму ў казцы “Дзцел, лісіца і варона” дзяцел не аддаў лісе апошняе дзетлянятка?
7. Чаму дзед з казкі “Коток – залаты дубок” так і не ссек дубок?
8. Чаму сабаку з казкі “Сабака і воўк” выкінулі з хаты?
9. Хто дапамог гультаю Максіму ажаніцца з прынцэсай?
10. Чаму курачка з казкі “Пшанічны каласок” не дала гусаку і індыку паспрабаваць булкі?
11. Чаму мядзведзю з казкі “Чаму барсук і лісіца ў норах жывуць” недалі хваста?
12. Чаму вераб ю ў казцы “Верабей і мыш” не спадабаліся ні пшаніца, ні морква?

**8 конкурс**

Па малюнку назваць казку:

“Леў і воўк”

“Верабей і мыш”

“Кот Максім”

“Зайчыкі”

“Лёгкі хлеб”

“Чаму барсук і лісіца ў норах жывуць”

**9 конкурс**

1-2 удзельнікам з кожнай каманды раздаюцца лісты з урыўкамі з казкі “Леў і волк”, але ў тэксце прапушчаны словы, якія дадзены ў канцы ўрыўка. Іх трэба ўставіць у тэкст.

**10 конкурс**

Правяраецца веданне зместу казак:

1. Глянулі зайчыкі адзін на аднаго і пабеглі назад у лясок. “Зайчыкі”
2. З есці то не з еў, але паспытаў лёгкага хлеба. “Лёгкі хлеб”
3. З таго часу больш і не сябруюць сабакі з ваўкамі. “Сабака і воўк”
4. А галоўныя гультаі індык і гусак заспрачаліся, хто з іх важнейшы ды разумнейшы. “Пшанічны каласок”

5) З таго часу барсук і лісіца жывуць у норах, а мядзведзь так і застаўся без добрага хваста. “Чаму барсук і лісіца ў норах жывуць”

6) Кінуў леў ваўка, а сам далей пабег. “Леў і воўк”

**3. Падвядзенне вынікаў**